## 3.9. Viestintä

Työohjelmaa Työohjelmaa koskevaan tehtävään 3.2 sisältyi myös tiedottamista koskeva toimeksianto: " yleistä tietämystä yleissopimuksen artikla 8j:n ja tähän liittyvän työohjelman sisällöstä ja tavoitteista."

Biodiversiteettisopimuksen alkuperäiskansoja koskevat artiklat ja niiden velvoitteet ovat olleet Suomessa suhteellisen huonosti tunnettuja eikä suomenkielistä tai saamenkielistä tietoa ole ollut juurikaan saatavilla. Esimerkiksi biodiversiteettisopimusta ei ole käännetty saameksi. Työryhmätyöskentely itsessään on lisännyt merkittävästi mukana olevien organisaatioiden tietoa yleissopimuksen alkuperäiskansoja koskevista tavoitteista sekä erityisesti saamelaisten luonnon monimuotoisuutta koskevasta perinteisestä tiedosta. Työryhmä on edistänyt artikla 8(j):n tunnettavuutta ja tiedottanut biodiversiteettisopimuksen Akwé: Kon -ohjeiden soveltamisesta järjestämässään maankäyttöseminaarissa (28.5.2010) saamelaisten kotiseutualueella toimiville maankäytön ohjauksesta vastaaville viranomaisille. Työryhmä on kuullut saamelaiskäsityöntekijöiden ammattijärjestö Sámi Duodjin edustajia Inarissa 18.2.2010 sekä saamelaisporonhoidon ja Tenon kalastusperinteen asiantuntijoita Utsjoella 9.-10.6. Tilaisuuksien tarkoituksena on ollut esitellä saamelaisten perinteistä tietoa työryhmän jäsenille. Tilaisuudet ovat myös osaltaan lisänneet tilaisuuksiin osallistuneiden saamelaisten tietoa yleissopimuksen merkityksestä.

Saamelaiskäräjät on tiedottanut saamelaisille ja sidosryhmilleen sopimuksen merkityksestä ja koonnut aiheeseen liittyvää ajankohtaista tietoa pohjois-, inarin- ja koltansaameksi sekä suomeksi 85 saamelaiskäräjien kotisivuille. Metsähallitus ja Saamelaiskäräjät ovat yhdessä tiedottaneet Akwé: Kon - ohjeiden soveltamisesta Hammastunturin hoito- ja käyttösuunnittelussa sekä saamelaisten kotiseutualuetta koskevasta saamenkäsitöiden raaka-aineiden korvauksettomasta otto-oikeudesta 86 kansallis- ja luonnonpuistojen ulkopuolisilta alueilta . Molemmat toimenpiteet perustuvat artikla 8(j):n toimeenpanoon.

Työryhmä on julkaissut biodiversiteettisopimuksen Akwé: Kon - ohjeiden suomennoksen. Julkaisussa on tiivistelmät ohjeista Suomessa puhuttavilla saamen kielillä.

Artikla 8(j):n toimeenpanemiseksi on tärkeää koota tietoa artikla 8(j):stä ja sen kansainvälisestä ja kansallisesta päätöksenteosta, soveltamisesta ja toimeenpanosta, saamelaisten luonnon monimuotoisuuteen liittyvästä perinteisestä tiedosta, tapaoikeudesta ja luonnonkäytöstä sekä saameksi että suomeksi. Suomen biologisen monimuotoisuuden tiedonvälitysjärjestelmään 87 LUMONET:iin on laadittu oma 8(j)-sivusto , joka käsittelee artikla 8(j):n toimeenpanoa ja kokoaa eri tietolähteitä yhteen. Sivuston materiaalin tuottamisesta vastaa aluksi saamelaiskäräjät ja ympäristöministeriö. Sivuston päivittämisvastuu on ympäristöministeriöllä ja Suomen ympäristökeskuksella. Jotta sivusto pystyy palvelemaan tehokkaasti eri viranomaisia, saamelaisia ja sidosryhmiä, kotisivujen päivittämiseen, tiedontuottamiseen, kehittämiseen ja kääntämiseen tulee osoittaa resursseja.

8(j) - sivuston kehittämiseksi on tärkeää koota sivustolle tietoa eri viranomaisten, saamelaiskäräjien ja tutkimuslaitosten artikla 8(j):hin liittyvästä toiminnasta. Kaikkien osapuolten kokemukset artikla